Багушэўскі партызанскі атрад

Багушэўскі партызанскі атрад — савецкае партызанскае падраздзяленне, якое дзейнічала на акупіраванай тэрыторыі Віцебскай (Багушэўскі раён) і Смаленскай абласцей.

 Камандаванне 
 Камандзіры 
 А. К. Стэльмах;
 П. С. Гапонцаў

 Камісар 
 У. Л. Агейчык

 Гісторыя 
Атрад быў створаны ў жніўні 1941 года ў Багушэўскім раёне з мясцовых камуністаў і камсамольцаў (18 чалавек) на чале з сакратаром Багушэўскага РК КП(б)Б А. К. Стэльмахам і групы ваеннаслужачых на чале з П. С. Гапонцавым.

У верасні 1941 партызаны ўдзельнічалі ў нападзе на гарадскі пасёлак Багушэўск, у баях з карнікамі падарвалі некалькі мастоў на шашы Віцебск — Орша. У кастрычніку 1941 года атрад, адбіваючыся ад карнікаў выйшаў у Смаленскую вобласць, у пачатку лютага 1942 злучыўся з Чырвонай Арміяй.

 Гл. таксама 
 Багушэўскі бой

 Літаратура 


Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1941 годзе
Катэгорыя:Зніклі ў 1942 годзе